नई दिल्ली, जेएनएन। कांग्रेस अध्यक्ष राहुल गांधी राफेल सौदे को लेकर लगातार केंद्र सरकार पर निशाना साध रहे हैं। राहुल गांधी ने शुक्रवार को पीएम मोदी पर हमला बोलते हुए राफेल सौदे को विश्वव्यापी भ्रष्टाचार बताया। राहुल गांधी ने एक रिपोर्ट का हवाला देते हुए ट्वीट कर कहा 'विश्वव्यापी भ्रष्टाचार, यह राफेल विमान वाकई में बहुत दूर तक और तेज उड़ता है। अगले हफ्ते में कुछ बड़े बम गिराने वाला है। मोदी जी कृपया अनिल अंबानी को बताइये कि फ्रांस बड़ी समस्या में है।'